Børnini skulu læra at steðga við kantsteinin. Tey skulu hyggja væl fyri sær til báðar síður. Um eingin kemur, kunnu tey fara tvørturum. Tit eiga at vera í minsta lagi tvey vaksin til seks børn. Finn ein veg við lítlari ferðslu. Sig børnunum, at tit hava valt staðið, tí ferðslan er lítil og tit síggja til báðar síður. Sig børnunum, hvat tey skulu gera, tá tey fara tvørtur um ein veg: Steðga við kantsteinin Hygg til báðar síður fleiri ferðir Bíða til eingi akfør koma móti tær Gakk beint tvørtur um vegin við góðari ferð, tó uttan at renna Tá tit hava greitt frá, hvussu børnini skulu bera seg at, kunnu tit royna við einum barni í senn, so tit kunnu vera vís í, at øll hava skilt, hvussu tey eiga at bera seg at. Lat barnið meta, um tað er trygt at fara tvørtur um vegin. Er tað trygt, ganga tit tvørtur um saman.